Notum sit omnibus tam presentibus quam futuris quod dominus Guido de Thoria, miles, et Hugo filius eius, pro remedio animarum suarum et antecessorum suorum, dederunt et concesserunt in puram et perpetuam elemosinam Deo et domui Dei de Arbosio vnam peciam terre sitam in territorio de Fossevalun, iuxta vineam Benedicti Caprarii. Retinuerunt autem predicti Guido et Hugo filius eius in eadem terra sex denarios censuales sibi et heredibus suis annuatim persoluendos in festo Sancti Martini hyemalis. In cuius rei testimonium P., prior de Arbosio, ad peticionem parcium, presentes litteras sigillauit. Actum anno Domini m° cc° xl° secundo, mense martii (Arch. du Jura, H. Prieuré d’Arbois. Etait scellé sur simple queue. Au revers. Littere Guidonis de Thoria de donatione vnius pecie terre).